KOMISSION ASETUS (EY) N:o 1084/2005,

annettu 8 päivänä heinäkuuta 2005,

tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteiden II, III ja V muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1) ja erityisesti sen 19 artiklan,

sekä katsoo seuraavaa:

Neuvosto lisäsi asetuksella (EY) N:o 138/2003 (4) asetukseen (ETY) N:o 3030/93 10 a artiklan WTO-työryhmän raportin 242 kohdan saattamiseksi osaksi yhteisön lainsäädäntöä.

Luokkaan 2 (puuvillakankaat) kuuluvien Kiinan alkuperätuotteiden tuontimäärä kasvoi 71 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 124 prosenttiin ohjeissa määritellystä varoitustasosta, jäljempänä ’varoitustaso’. Tähän luokkaan kuuluvien tuotteiden tuonti kaikista maista kasvoi neljä prosenttia kyseisenä ajankohtana. Kiinasta peräisin olevan tuonnin keskihinta on kuitenkin tuontivalvontatietojen mukaan laskenut 21 prosenttia eli huomattavasti nopeammin kuin muiden maiden keskihinta (joka tammi- ja maaliskuun välistä ajanjaksoa koskevien Eurostatin tietojen mukaan laski kaksi prosenttia). Tilanne on hälyttävämpi alaluokan 2A (denimkankaat) osalta, sillä tuonti Kiinasta kasvoi 102 prosenttia vuoden 2005 ensimmäisenä neljänneksenä vuoden 2004 vastaavaan ajanjaksoon verrattuna samalla kun kokonaistuonti kasvoi 15 prosenttia ja keskimääräiset yksikköhinnat alenivat 20 prosenttia.

Luokkaan 115 (pellava- ja ramilangat) kuuluvien Kiinan alkuperätuotteiden tuontimäärä kasvoi 55 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 150 prosenttiin varoitustasosta. Tähän luokkaan kuuluvien tuotteiden tuonti kaikista maista kasvoi 40 prosenttia kyseisenä ajankohtana. Kiinasta peräisin olevan tuonnin keskihinta on pysynyt vakaana (tuontivalvontalukujen mukaan se on kasvanut kolme prosenttia ja Eurostatin tietojen mukaan se on pysynyt muuttumattomana). Olisi kuitenkin huomattava, että Kiinan alkuperätuotteiden tuonnin keskimääräinen yksikköhinta on alle puolet yhteisön tuottajien vastaavasta hinnasta.

ON ANTANUT TÄMÄN ASETUKSEN:

1 artikla

Muutetaan asetuksen (ETY) N:o 3030/93 liitteet II, III ja V tämän asetuksen liitteen mukaisesti.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

(1) EYVL L 275, 8.11.1993, s. 3. Asetus sellaisena kuin se on viimeksi muutettuna komission asetuksella (EY) N:o 930/2005 (EUVL L 162, 23.6.2005, s. 1).

(2) EUVL L 374, 22.12.2004, s. 1.

(3) Asiakirja WT/MIN(01)3, 10.11.2001.

(4) EYVL L 23, 28.1.2003, s. 1.

LIITE

1. Korvataan liite II seuraavasti: ”LIITE II 1 ARTIKLASSA TARKOITETUT VIEJÄMAAT Valko-Venäjä Kiina Venäjä Serbia Ukraina Uzbekistan Vietnam”

2. Muutetaan liite III seuraavasti. a) Korvataan 27 artikla seuraavasti: ”27 artikla Taulukoissa C ja D lueteltuihin tekstiilituotteisiin sovelletaan jälkikäteen tapahtuvan tilastovalvonnan järjestelmää. Valvonnan olisi tapahduttava komission asetuksen (ETY) N:o 2454/93 (1) 308 d artiklassa säädetyn järjestelmän mukaisesti. Kun tuotteet on luovutettu vapaaseen liikkeeseen, jäsenvaltioiden toimivaltaisten viranomaisten on ilmoitettava komissiolle edeltävän kuukauden kokonaistuontimäärät ja niiden arvo mahdollisuuksien mukaan joka viikko mutta ainakin viimeistään joka kuukauden 12. päivä sekä päivämäärä, jona tuotteet on luovutettu vapaaseen liikkeeseen, tuotteiden alkuperä ja järjestysnumero. Tiedoissa on mainittava yhdistetyn nimikkeistön nimike ja soveltuvin osin Taric-alanimike, tuotteiden luokka ja soveltuvin osin kyseistä nimikettä varten tarvittavat paljousyksiköt. Tiedot on oltava verotuksen ja tulliliiton pääosaston hallinnoiman valvontajärjestelmän kanssa yhteensopivassa muodossa. b) Korvataan 28 artiklan 6 kohta seuraavasti: ”6. Tämän numeron on koostuttava seuraavista osista: — kaksi kirjainta viejämaan yksilöimiseksi seuraavasti: — Valko-Venäjä = BY — Kiina = CN — Serbia = XS — Uzbekistan = UZ — Vietnam = VN — kaksi kirjainta aiotun määräjäsenvaltion tai määräjäsenvaltioiden ryhmän yksilöimiseksi seuraavasti: — AT= Itävalta — BL = Benelux — CY = Kypros — CZ = Tšekki — DE = Saksan liittotasavalta — DK = Tanska — EE = Viro — GR = Kreikka — ES = Espanja — FI = Suomi — FR = Ranska — GB = Yhdistynyt kuningaskunta — HU = Unkari — IE = Irlanti — IT = Italia — LT = Liettua — LV = Latvia — MT = Malta — PL = Puola — PT = Portugali — SE = Ruotsi — SI = Slovenia — SK = Slovakia — tässä liitteessä olevassa taulukossa A lueteltuja tuotteita koskevan kiintiö- tai rekisteröintivuoden yksilöimiseksi yksinumeroinen luku, joka vastaa kyseisen vuoden viimeistä numeroa, esimerkiksi ’5’ vuodelle 2005 ja ’6’ vuodelle 2006, — kaksinumeroinen luku asiakirjan antaneen viejävaltion toimipaikan yksilöimiseksi, — kyseiselle määräjäsenvaltiolle annettu juokseva viisinumeroinen luku 00001:stä 99999:ään.” c) Korvataan taulukko B seuraavasti: ”Valvontajärjestelmään kuuluvat maat ja luokat Kolmas maa Ryhmä Luokka Yksikkö Kiina I A 1 tonnia 3 tonnia josta 3a tonnia ex 20 tonnia I B 8 1 000 kpl II A 9 tonnia 22 tonnia 23 tonnia II B 12 1 000 paria 13 1 000 kpl 14 1 000 kpl 15 1 000 kpl 16 1 000 kpl 17 1 000 kpl 28 1 000 kpl 29 1 000 kpl 78 tonnia 83 tonnia III A 35 tonnia III B 97 tonnia IV 117 tonnia 118 tonnia 122 tonnia V 136A tonnia 156 tonnia 157 tonnia 159 tonnia 163 tonnia”

3. Korvataan liite V seuraavasti: ”LIITE V YHTEISÖN MÄÄRÄLLISET RAJOITUKSET a) Sovelletaan vuonna 2005 (Tavaroiden täydellinen kuvaus on liitteessä I) Kolmas maa Luokka Yksikkö Yhteisön määrälliset rajoitukset 2005 Valko-Venäjä RYHMÄ I A 1 tonnia 1 585 2 tonnia 5 100 3 tonnia 233 RYHMÄ I B 4 1 000 kpl 1 600 5 1 000 kpl 1 058 6 1 000 kpl 1 400 7 1 000 kpl 1 200 8 1 000 kpl 1 110 RYHMÄ II A 9 tonnia 363 20 tonnia 318 22 tonnia 498 23 tonnia 255 39 tonnia 230 RYHMÄ II B 12 1 000 paria 5 958 13 1 000 kpl 2 651 15 1 000 kpl 1 500 16 1 000 kpl 186 21 1 000 kpl 889 24 1 000 kpl 803 26/27 1 000 kpl 1 069 29 1 000 kpl 450 73 1 000 kpl 315 83 tonnia 178 RYHMÄ III A 33 tonnia 387 36 tonnia 1 242 37 tonnia 463 50 tonnia 196 RYHMÄ III B 67 tonnia 339 74 1 000 kpl 361 90 tonnia 199 RYHMÄ IV 115 tonnia 87 117 tonnia 1 800 118 tonnia 448 Serbia (2) RYHMÄ I A 1 tonnia 2 tonnia 2a tonnia 3 tonnia RYHMÄ I B 5 1 000 kpl 6 1 000 kpl 7 1 000 kpl 8 1 000 kpl RYHMÄ II A 9 tonnia RYHMÄ II B 15 1 000 kpl 16 1 000 kpl RYHMÄ III B 67 tonnia Vietnam (3) RYHMÄ I B 4 1 000 kpl 5 1 000 kpl 6 1 000 kpl 7 1 000 kpl 8 1 000 kpl RYHMÄ II A 9 tonnia 20 tonnia 39 tonnia RYHMÄ II B 12 1 000 paria 13 1 000 kpl 14 1 000 kpl 15 1 000 kpl 18 tonnia 21 1 000 kpl 26 1 000 kpl 28 1 000 kpl 29 1 000 kpl 31 1 000 kpl 68 tonnia 73 1 000 kpl 76 tonnia 78 tonnia 83 tonnia RYHMÄ III A 35 tonnia 41 tonnia RYHMÄ III B 10 1 000 paria 97 tonnia RYHMÄ IV 118 tonnia RYHMÄ V 161 tonnia b) Sovelletaan vuosina 2005, 2006 ja 2007 (Tavaroiden täydellinen kuvaus on liitteessä I) Kolmas maa Luokka Yksikkö Yhteisön määrälliset rajoitukset 11.6.–31.12.2005 (4) 2006 2007 Kiina RYHMÄ I A 2 (myös 2a) tonnia 26 217 61 948 69 692 RYHMÄ I B 4 1 000 kpl 150 985 540 204 594 225 5 1 000 kpl 68 974 199 704 219 674 6 1 000 kpl 104 045 348 072 382 880 7 1 000 kpl 24 761 80 493 88 543 RYHMÄ II A 20 tonnia 6 451 15 795 17 770 39 tonnia 5 521 12 349 13 892 RYHMÄ II B 26 1 000 kpl 7 959 27 001 29 701 31 1 000 kpl 96 086 225 692 248 261 RYHMÄ IV 115 tonnia 1 911 4 740 5 214

(1) EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 883/2005 (EUVL L 148, 11.6.2005, s. 5).”

(2) Serbiaan ei sovelleta määrällisiä rajoituksia tekstiilituotteita koskevan Euroopan yhteisön ja Serbian välisen sopimuksen (EUVL L 90, 8.4.2005, s. 36) nojalla. Euroopan yhteisö pidättää itsellään oikeuden ottaa määrälliset rajoitukset uudelleen käyttöön tietyissä olosuhteissa.

(3) Vietnamiin sovelletut määrälliset rajoitukset keskeytettiin markkinoillepääsyä koskevan Euroopan yhteisön ja Vietnamin sosialistisen tasavallan välisen sopimuksen (EUVL L 75, 22.3.2005, s. 35) nojalla. Euroopan yhteisö pidättää itsellään oikeuden ottaa määrälliset rajoitukset uudelleen käyttöön tietyissä olosuhteissa.

(4) Yhteisöön tuotuihin tuotteisiin, jotka on lähetetty yhteisöön ennen 11. kesäkuuta 2005 ja jotka on esitetty vapaaseen liikkeeseen luovuttamista varten kyseisenä päivänä tai sen jälkeen, ei sovelleta määrällisiä rajoituksia. Jäsenvaltioiden toimivaltaisten viranomaisten on myönnettävä tuontiluvat tällaisille tuotteille ilman eri toimenpiteitä ja määrällisiä rajoituksia, kunhan esitetään konossementin kaltainen asianmukainen todiste ja tuojan allekirjoittama ilmoitus siitä, että tavarat on lähetetty ennen kyseistä päivämäärää. Poiketen siitä, mitä asetuksen (ETY) N:o 3030/93 2 artiklan 2 kohdassa säädetään, ennen 11. kesäkuuta 2005 lähetetyt tuotteet on myös luovutettava vapaaseen liikkeeseen, kun esitetään asetuksen (ETY) N:o 3030/93 10 a artiklan 2 a kohdan mukaisesti annettu valvonta-asiakirja.

Tavaroille, jotka on lähetetty 11. kesäkuuta 2005 ja 12. heinäkuuta 2005 välisenä aikana, myönnetään tuontilupa ilman eri toimenpiteitä, eikä sitä voida evätä sillä perusteella, että vuoden 2005 määrälliset rajoitukset on jo käytetty. Kaikki tuotteet, jotka on lähetetty 11. kesäkuuta 2005 lähtien, luetaan kuitenkin mukaan vuoden 2005 määrällisiin rajoituksiin.

Tuontiluvan myöntäminen ei edellytä vastaavien vientilupien esittämistä ennen kuin Kiina on ottanut käyttöön oman vientilupajärjestelmänsä (20. heinäkuuta 2005).

Tämän asetuksen voimaantulosta alkaen sellaisten tavaroiden tuontilisenssihakemukset, jotka on lähetetty aikaisintaan 11. kesäkuuta 2005 ja viimeistään 19. heinäkuuta 2005, on jätettävä jäsenvaltion tulliviranomaisille viimeistään 15. elokuuta 2005.”